השהות בדירה של מארק היתה נהדרת. כבר מתחילת ההתקשרות, מארק היה תמיד
זמין וענה במהירות. הוא גם עזר לנו גם בתיאום הסעה משדה התעופה לדירה.
הנהג, סם, גר בסמיכות לדירה והיה נעים, אמין ודייקן.
מיקום הדירה מעולה. היא נמצאת מעל מרכז מסחרי גדול ונעים וממש מול תחנת טיוב, אשר ממוקמת במיקום מרכזי ביותר, הנסיעות לכל מקום היו קצרות ביותר.
במרכז המסחרי יש חנויות, בתי קפה, מסעדות ו2 סופרמרקטים, אחד מהם גדול מאוד.
הדירה עצמה נעימה ומסודרת מאוד ונראית בדיוק כפי שמוצגת בתמונות.
בנוסף היא מאובזרת באופן מלא מכל הבחינות - מכשירים חשמליים (כולל מגהץ..), חומרי ניקיון (נוזל הכביסה, טבליות למדיח, שקיות זבל, מגבות מטבח..) וכל כלי המטבח הנדרשים.
לסיכום, הדירה מומלצת מאוד ובהחלט היינו חוזרים אליה שוב.